Вэнта

Вэ́нта (), Вянта () — рака басейна Балтыйскага мора, якая працякае ў Літве і Латвіі. 

 Назва 
Казімерас Буга выводзіў назву ад балцкага кораня vent- «гнуцца; гнуць»K. Būga. Rinktiniai raštai. T. 3. Vinius, 1961. C. 243—244. і разглядаў назвы Вята і Вяча як гідранімічныя аналагі. Адпачатная балцкая форма гідроніма — *Venta, што значыць «Звілістая (рака)».

 Гідраграфія 
Даўжыня ракі — 346 км, плошча басейна — 11 800 км², перапад вышыняў — 166 м. Вэнта выцякае з Жэмайцкага ўзвышша з возера Венэ недалёк ад горада Куршэнай, а ўпадае ў Балтыйскае мора праз Вэнтспілскі марскі порт. Асноўны кірунак плыні — на паўночны захад. Па тэрыторыі Літвы рака працякае 168 км, па тэрыторыі Латвіі — 178 км. Самыя вялікія гарады на берагах Вэнты — Мажэйкяй, Кулдыга і Вэнтспілс. Самыя значныя прытокі — рэкі Вірвітэ ў Літве і Абава ў Латвіі.

Ля Кулдыгі на Венце знаходзіцца знакамітая Вэнтас румба — самы доўгі ў Еўропе вадаспад шырынёй 240 м. Недалёк ад яго (дзе рэчка Алекшупітэ ўпадае ў Вэнту) месціцца і самы высокі вадаспад у Латвіі (4,2 м увышкі).

Прыкладна 50 % басейна ракі пакрыта лесам. Лёд на рацэ стаіць з канца снежня і да пачатку сакавіка.

 Выкарыстанне 
Частка ракі ад літоўска-латышскай мяжы і да Кулдыгі выкарыстоўваецца як турыстычная траса для паходаў на байдарках. Вэнта — вельмі шчодрая рака для рыбакоў. У ёй ловяцца акуні, галавачы, карасі, ляшчы, судакі, шчупакі, язі.

 Крыніцы 

 Літаратура 


 Спасылкі 

Катэгорыя:Рэкі Латвіі
Катэгорыя:Рэкі Літвы
Катэгорыя:Рэкі, якія ўпадаюць у Балтыйскае мора